Jay & Lianie se treffer deel van Internasionale kompetisie - JukeboxtoerJukeboxtoer
Jay & Lianie se treffer deel van Internasionale kompetisie
Die plaaslike sangeres en SAMA-wenner Lianie May en Jay se musiekvideo vir Naweek Lyfie is deel van 'n internasionale kompetisie. Dié twee is ook eersdaags by Kersfees Extravaganza te sien!
Jy kan vir Lianie help geskiedenis maak deur haar te ondersteun en oor die volgende 7 dae vir haar te stem. Indien sy na die Superxtar-finaal deurdring, gaan sy Suid-Afrika in Tennessee in die VSA verteenwoordig.
"Versprei asseblief die nuus en kom ons wys hulle dat Afrikaans groot is! Baie dankie vir elkeen se ondersteuning. Ek het julle altyd lief. Julle is great!" het Lianie op haar Facebook-blad aan haar duisende aanhangers geskryf.
Klik hier om vir Naweek Lyfie te stem
Dit is nie die eerste keer dat Lianie en Jay saamwerk nie. Hulle het ook die treffers Toe Stop My Hart, Lank Lewe Die Liefde en In a Moment like This (wat byna 'n miljoen YouTube-kyke het) saam gesing. Hulle volgende duet-album sal binnekort op die rakke wees.